Държавен вестник, бр. 94, 2023 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  94
Г л а в а  т р е т а
ОРГАНИЗАЦИЯ НА ПРОВЕЖДАНЕТО НА 
ПРОЦЕДУРАТА ПО МЕДИАЦИЯ В СЪДЕБ­
НИТЕ ЦЕНТРОВЕ
Чл. 29. (1) В случаите, предвидени в закон, 
когато съдът задължи страните по висящо 
съдебно дело да участват в първа среща в 
процедура по медиация (чл. 19, ал. 1 от Зако­
на за медиацията), процедурата, предвидена 
в чл. 22, ал. 1 от Закона за медиацията, се 
провежда в съдебния център към окръжния 
съд, в който се разглежда делото или в чийто 
район се намира районният съд, в който се 
разглежда делото.
(2) Ако делото се разглежда в районен съд, 
към който е създаден самостоятелен съдебен 
център, процедурата по медиация се провежда 
в този съдебен център.
(3) Когато делото се разглежда в районен 
съд, към който е създадено териториално 
поделение на съдебен център към окръжния 
съд, процедурата по медиация се провежда в 
това териториално поделение.
(4) Когато страните са задължени да участ­
ват в процедура по медиация от въззивния 
съд и делото се разглежда от апелативен 
съд, процедурата по медиация се провежда в 
съдебния център към окръжния съд, който е 
разгледал делото като първа инстанция.
(5) Когато между страните има висящи дела 
в различни съдилища, по които те са задъл­
жени да участват в първа среща в процедура 
по медиация, страните, ако желаят да бъде 
проведена една процедура във връзка с всички 
дела, избират един от съдебните центрове, 
определени по правилата на предходните 
алинеи, като уведомяват координатора на този 
център за избора си и посочват номерата на 
делата и съдилищата, пред които те са висящи. 
Ако страните не постигнат съгласие относно 
съдебния център, процедурата по медиация 
се провежда в центъра, в който е най-рано 
насрочената първа среща. Координаторът на 
съдебния център, в който се провежда процеду­
рата по медиация, информира координаторите 
на останалите съдебни центрове за това, както 
и за резултата от процедурата. Ако страните 
не желаят по делата да бъде проведена една 
процедура по медиация, медиацията по всяко 
едно от делата се провежда самостоятелно.
(6) В случай че страните постигнат съгласие, 
за което уведомят координатора на съдебния 
център, процедурата по медиация може да 
се проведе и чрез видеоконферентна връзка.
(7) При условията на настоящата наредба 
(чл. 35) по съгласие на страните и на меди­
атора процедурата по медиация може да се 
проведе и в друго помещение, определено от 
председателя на съда.
Чл. 30. (1) Деловодителят на съдебния 
състав незабавно уведомява координатора на 
съдебния център за постановеното от съда 
определение, преди да изпрати съобщение за 
него до страните. При наличие на техническа 
възможност уведомяването на координатора 
се извършва в електронна форма. В уведом­
лението се посочват:
1. имената или наименованията на страните 
по делото и имената на техните процесуални 
представители, ако имат такива;
2. адресите на страните и на процесуалните 
им представители, включително и електронни 
адреси и телефонни номера, ако са посочени 
по делото;
3. номерът на делото и съдебният състав;
4. основният предмет на делото;
5. определеният от съда срок за провеждане 
на процедурата по медиация;
6. датата на насроченото открито съдебно 
заседание, ако такава е определена;
7. информация за други дела между същите 
страни, ако е налична такава;
8. други обстоятелства, които могат да 
имат значение във връзка с процедурата по 
медиация.
(2) До края на работния ден, следващ деня 
на уведомяването, координаторът определя 
дата и час за провеждане на първата среща в 
процедурата по медиация по чл. 22, ал. 1 от 
Закона за медиацията, а когато това е необ­
ходимо – и мястото за провеждането є, като 
по възможност ги съгласува със страните и 
след това незабавно уведомява за това дело­
водителя. Датата и часът, както и мястото за 
провеждане на първата среща в процедурата 
се отбелязват от координатора в Единната ин­
формационна система на съдилищата (ЕИСС).
(3) Датата и часът за провеждане на първата 
среща в процедурата по медиация се определят 
съобразно графика на провежданите медиа­
ции в съдебния център. Отклонение от тези 
правила е възможно при избран от страните 
медиатор по реда на чл. 31 и когато това е 
технически обезпечено с оглед на наличните 
помещения и графика на провежданите ме­
диации в съдебния център.
(4) Деловодителят вписва определените 
дата и час, както и мястото за провеждане на 
първата среща в процедурата по медиация в 
съобщението, с което уведомява страните за 
определението на съда, с което са задължени 
да участват в първа среща в процедурата. 
Към съобщението се прилага информация за 
страните относно същността на процедурата 
по медиация, техните права и задължения, 
свързани с участието им в нея, и последиците, 
в случай че откажат да участват в процеду­
рата, както и примерен списък, изготвен от 
координатора, на медиаторите, вписани към 
съдебния център, които са подходящи спо­
ред предмета на спора и могат да участват в 
процедурата в определения ден и час. По въз­
можност координаторът уведомява страните